צ'ארלס רוברט אשבי

צ'ארלס רוברט אשבי (אנגלית: Charles Robert Ashbee; 17 במאי 1863 - 23 במאי 1942) היה אדריכל ומעצב, הידוע כמי שעמד בראש תנועת האמנויות והאומנויות, שקמה באנגליה במהלך המחצית השנייה של המאה התשע עשרה.

בזמן המנדט הבריטי הוא הוזמן לשמש כיועץ אזרחי למושל ירושלים, ואף כי תוכניותיו לשימור העיר ותכנונה כעיר מודרנית הוצאו לפועל רק בחלקן, יש להן השפעה גדולה על העיר עד ימינו. 

ביוגרפיה
אשבי נולד בלונדון לאם יהודייה מומרת ולהנרי ספנסר אשבי, איש עסקים וביבליופיל בעל אוסף מרשים של ספרות אירוטית.
התחנך ב"וולינגטון קולג" (Wellington College) משסיים את לימודיו עבד עם הארכיטקט ג' פ' בודלי (G.F. Bodley). צ'ארלס רוברט אשבי פתח בשנת 1888 בית ספר למלאכות יד באיסט אנד של לונדון ובמקביל פתח חנויות לשווק תוצרתו האומנותית ברחוב ברוק בלונדון. עד שנת 1907 חוסלו מפעלים אלו והגיעו לפשיטת רגל לאחר שהשוק למוצרי "ארטס אנד קרפטס" הגיע לרוויה מסחרית.

לאחר שנסגר "איגוד מלאכת היד" עסק צ'ארלס רוברט אשבי בארכיטקטורה עירונית. היה זה מהלך רעיוני שנוי במחלוקת, שכן הערים הגדלות לצד המהפכה התעשייתית, היו תהליכים מנוגדים לרעיונות תנועת האמנויות והאומנויות. אולם עבור אשבי, המעבר היה טבעי ואף הכרחי, והוא ביקש לשלב בעיר את רעיונות התנועה: "אנו נשיב לעיר את האיכויות האנושיות שהמהפכה התעשייתית שללה ממנה..." במהלך מלחמת העולם הראשונה הוא הרצה באוניברסיטה של קהיר על ספרות אנגלית.

בשנת 1918 הוזמן אשבי על ידי סר רונלד סטורס המושל הצבאי הראשון של ירושלים כדי שישמש "יועץ אזרחי למושל ירושלים" (Civic Advisor to the Governor of Jerusalem) ואף שימש כמזכיר האגודה למען ירושלים.

בשנת 1920 הועברה ירושלים לרשות ממשל אזרחי וצ'ארלס רוברט אשבי מונה למזכיר ועדת התכנון הירושלמית, בנוסף על תפקידו כמזכיר האגודה למען ירושלים. תפקיד ועדת התכנון היה לוודא שתוכניות בנין המוגשות לאישור תואמות את עקרונות תוכנית המתאר משנת 1922, הידועה כתוכנית גדס-אשבי.Moya Tönnies. Colonial Diplomacy through Art. Jerusalem 1918–1926. Leiden: Brill, 2024.

צ'ארלס רוברט אשבי סיכם את פעילות האגודה למען ירושלים בשני כרכים:
Jerusalem 1918-1920: Being the records of the Pro Jerusalem council during the period of the British military administration.

Jerusalem 1920-1922: Being the records of the Pro Jerusalem council during the first two years of the civil administration

בסוף שנת 1922 התפטר אשבי מתפקידיו במסגרת המנדט הבריטי. חזר למולדתו שם חי עד מותו.

חיים פרטיים
אשבי היה הומוסקסואל בתקופה שבה הומוסקסואליות הייתה לא חוקית. הוא השתייך לקבוצות שסיפקו הכרה ותמיכה להומוסקסואלים.

בשנת 1898, כדי להסוות את ההומוסקסואליות שלו, הוא התחתן עם בתה של סוכנת מניות עשירה מלונדון, ג'נט אליזבת פורבס (1877–1961), בפניה הודה בנטייתו המינית זמן קצר לאחר שקיבלה את הצעתו. לאחר 13 שנות נישואים רעועים, שכללו רומן משמעותי של ג'נט, נולדו להם ארבעה ילדים: מרי, הלן, פרו ופליסיטי. מרי אשבי, לימים איימס לואיס (1911–2004) נולדה בצ'יפינג קמדן, גלוסטרשייר. ג'יין פליסיטי אשבי (1913–2008), הלן כריסטבל אשבי, לימים כריסטופאנטי (1915–1998) ופרודנס מרגרט אשבי (1917–1979) נולדו כולם בברוד קמפדן, גלוסטרשייר.

הוא הושפע בחייו מתיאוריות ההומוסקסואליות שפותחו על ידי אדוארד נגר.

אשבי הלך לעולמו בשנת 1942 בסבנאוקס, קנט.

לקריאה נוספת
 מנחם לוין, למפעלו של אשבי בירושלים, בתוך: אלי שילר (עורך), ספר זאב וילנאי, כרך ב', הוצאת אריאל, 1984, עמ' 76
 Charles Robert Ashbee, M.A. (ed.), Jerusalem, 1920-1922 - Being the Record of the Pro-Jerusalem Council during the first two tears of the Civil Administration, John Murray, Albemarle Street, London, 1924
 Moya Tönnies. Colonial Diplomacy through Art. Jerusalem 1918–1926. Leiden: Brill, 2024.

קישורים חיצוניים

 Charles R. Ashbee באתר Art Directory  (סיכום פועלו האמנותי)





הערות שוליים

קטגוריה:בנייה ופיתוח בתקופת המנדט
קטגוריה:אנשי שלטון בריטים בתקופת המנדט
קטגוריה:להט"בים בריטים
קטגוריה:ירושלים בתקופת המנדט הבריטי
קטגוריה:בוגרי קינגס קולג' קיימברידג'
קטגוריה:בריטים שנולדו ב-1863
קטגוריה:בריטים שנפטרו ב-1942